钦定古今图书集成/明伦汇编/闺媛典/第365卷 > 《望湖亭题壁诗自序》钱氏
## 钦定古今图书集成/明伦汇编/闺媛典/第365卷 > 《望湖亭题壁诗自序》钱氏

“妾本良家子，幼妻里人朱横，横商于岭右，妾两偕过
此，不幸去年秋，横殁于瘴乡，无以自处，因携其遗孤
以归故乡，道路艰辛，将两月矣。”昨暮抵此，以风急未
能济，舣舟城下，夜分不寐，西风飒然来，皓月皎然窥
人。斯时也，居人多感，况羇旅乎？晓登《望湖亭》，江山如
故，不觉有所伤感。因吐其胸中，书于壁间，观者勿以
妇人玩弄笔墨为诮焉。